Šilalės rajono savivaldybės teisės aktų

projektų antikorupcinio

vertinimo taisyklių

2 priedas

**AIŠKINAMASIS RAŠTAS**

**Šilalės rajono savivaldybės administracijos Finansų skyrius**

(Savivaldybės įstaigos, struktūrinio padalinio pavadinimas)

„DĖL ŠILALĖS RAJONO SAVIVALDYBĖS TARYBOS 2017 M. VASARIO 28 D. SPRENDIMO NR. T1-27 „DĖL ŠILALĖS RAJONO SAVIVALDYBĖS 2017 METŲ BIUDŽETO PATVIRTINIMO“ PAKEITIMO“

(sprendimo projekto pavadinimas)

**1. Parengto sprendimo projekto tikslai.**

Šio sprendimo projekto tikslas – reikia perskirstyti asignavimus tarp einamųjų išlaidų ir išlaidų turtui bei finansiniams įsipareigojimams vykdyti ir asignavimus tarp programų dėl atsiradusių būtinų poreikių. Dėl nurodytų priežasčių būtina patikslinti Savivaldybės 2017 m. biudžetą.

**2. Kas inicijavo, kokios priežastys paskatino ir kuo vadovaujantis parengtas sprendimo projektas.**

Reikia pakeisti Šilalės rajono savivaldybės tarybos 2017 m. vasario 28 d. sprendimą Nr. T1-27 „Dėl Šilalės rajono savivaldybės 2017 metų biudžeto patvirtinimo“.

Savivaldybės biudžetas tikslinamas dėl šių priežasčių:

1. Lietuvos Respublikos finansų ministro 2017 m. kovo 30 d. įsakymu Nr.1K-120 Šilalės rajono savivaldybei darbo apmokėjimo įstatymui laipsniškai įgyvendinti skirta 103 357 Eur;

2. Lietuvos Respublikos žemės ūkio ministro 2017 m. kovo 10 d. įsakymu Nr.3D-167 skirta 4855,2 Eur specialioji dotacija privalomųjų biologinio saugumo priemonių neversliniuose kiaulininkystės ūkiuose taikymo įvertinimo ir sklaidos apie afrikinį kiaulių marą organizavimo išlaidoms;

3. Lietuvos Respublikos švietimo ir mokslo ministro 2017 m. balandžio 24 d. įsakymu Nr.V-271 darbo apmokėjimo įstatymo laipsniškai įgyvendinti dotacija mokiniams, turintiems specialiųjų ugdymosi poreikių, padidinta 400 Eur;

4. Priešgaisrinės apsaugos ir gelbėjimo departamento prie vidaus reikalų ministerijos 2017 m. gegužės 5 d. įsakymu Nr.1-117 darbo apmokėjimo įstatymui laipsniškai įgyvendinti priešgaisrinės saugos funkcijai skyrė 8 800 Eur;

5. Lietuvos automobilių kelių direkcijos prie susisiekimo ministerijos 2017 m. balandžio 18 d. įsakymu Nr. V-163 „Dėl kelių priežiūros ir plėtros programos finansavimo lėšų vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti paskirstymo savivaldybėms 2017 metais“ skyrė 1 159 400 Eur;

6. 12 638 Eur – Europos Sąjungos finansinės paramos lėšų, gautos už projektus;

7. 300 Eur – padidintas mokestis už medžiojamų gyvūnų išteklius planas;

8. 4 000 Eur – padidintas mokestis už aplinkos teršimą planas;

9. 32 344 Eur – gautos pajamos už parduotą socialinį būstą.

Iš viso padidinta pajamų -1 326 094,20 Eur.

Gauti biudžetinių įstaigų prašymai dėl papildomų lėšų bei asignavimų patikslinimo.

Visi lėšų pasikeitimai (didėjimai ir mažėjimai), nurodyti sprendimo prieduose, išdėstyti pagal programas, priemones, finansavimo šaltinius ir kt..

**3. Galimos neigiamos pasekmės priėmus sprendimo projektą, kokių priemonių reikėtų imtis, kad tokių pasekmių būtų išvengta.**

Galimos teigiamos pasekmės, priėmus sprendimą: teisinga biudžeto lėšų naudojimo ir vykdymo apskaita.

Galimos neigiamos pasekmės, priėmus sprendimą: neigiamų pasekmių, priėmus sprendimą, nebus.

**4. Laukiami rezultatai.**

Įstatymų nustatyta tvarka bus patvirtintas patikslintas savivaldybės biudžetas. Bus patikslinti asignavimai ir vykdomos savivaldybės funkcijos.

**5. Kokie šios srities aktai tebegalioja ir kokius galiojančius aktus būtina pakeisti, papildyti ar pripažinti netekusiais galios, priėmus teikiamą sprendimo projektą.**

Sprendimo projektas neprieštarauja galiojantiems teisės aktams.

Finansų skyriaus vedėja Danguolė Vėlavičiutė